./data/phi2331/phi018/phi2331.phi018.perseus-lat2.xml
David Magie
de quibus, si vita subpeditaverit, ea quae comperta fuerint publicabimus Reprehensa sunt in Alexandro haec: quod Syrus esse nolebat, quod aurum amabat, quod suspiciosissimus erat, quod vectigalia multa inveniebat, quod se Magnum Alexandrum videri volebat, quod nimis severus in milites erat, quod curis privatisagebat quae omnia in re publica instituerat Scio sane plerosque negare hunc a senatu Caesarem appellatum esse sed a militibus, qui verum prorsus ignorant; dicere praeterea non hunc fuisse consobrinumHeliogabali  qui, ut nos sequantur, historicos eius temporis legant et maxime Acholium, qui et itinera huius principis scripsit